**Socialinė pedagogė Violeta Rudienė**

**el.paštas vile.rudiene@gmail.com**

**tel**.  (8 426) 60 904

Darbo laikas: I-V 7.30 val. – 15.30 val.

***Sėkmė visada lydės tuos, kas bus pasiruošę ją priimti...***

**Mielas moksleivi, kreipkis, jei :**

●nori pasidžiaugti sėkme ar pasidalinti savo rūpesčiais, kartu paieškoti sprendimų ar tiesiog pabūti kartu...   
 ●kyla sunkumų moksluose ir nori apie tai pasikalbėti...   
 ● turi idėjų ir sumanymų, kuriuos norėtum įgyvendinti mokykloje organizuojant įvairias akcijas, renginius...  
 ● žinau, kad kiekvienas iš Jūsų esate savitas ir nepakartojamas. Priimu Jus tokius, kokie esate.

Saugau ir laikau paslaptyje man patikėtus Jūsų džiaugsmus, rūpesčius, svajones...

Neteisiu ir nesmerkiu, juk visi galime suklysti, suklupti...

Man svarbu, kad mūsų mokykla taptų Sėkmės mokykla kiekvienam mokiniui.

Mielai Jums padėsiu ir lauksiu Jūsų

**pradinėje mokykloje socialinės pedagogės kabinete.**

**Mielas moksleivi, labai svarbu:**

●Pasitikėti savimi- teigiamai apie save mąstyti, žinoti savo stiprybes ir stengtis įveikti silpnybes;

      ● Gerbti save- niekam neleisti savęs žeminti, pabrėžti savo vertę;

       ●Pasakyti „NE“, kai gauni pavojingą ar tau nepriimtiną pasiūlymą;

    ●Bendrauti ir bendradarbiauti: spręsti konfliktus be smurto, paprašyti pagalbos, apsitarti;

     ● Pasirinkti draugus, kuriais gali pasitikėti, kurie neįtrauks tavęs į pavojingą veiklą, nevers tavęs paklusti;

       ●Iš anksto įvertinti pavojingas situacijas. Dažniau nukenčia ne tik silpnesni, nepasitikintys savimi vaikai, bet ir drąsuoliai, pervertinantys savo jėgas arba nesugebantys realiai įvertinti situacijos.

**Socialinio pedagogo darbo tikslai:**

● Įvertinti ir padėti spręsti problemas, susijusias su įvairiais mokiniams kylančiais sunkumais, siekti padėti vaikams ir mokiniams geriau adaptuotis mokykloje, racionaliau išnaudoti visas teikiamas galimybes lavintis, mokytis ir augti savarankiškais piliečiais.

● Kurti saugią, palankią vaiko ugdymui atmosferą gimnazijoje, mokyti vaikus kūrybiškai, kritiškai mąstyti, geranoriškai bendrauti su mokytojais, bendraklasiais, su kitais gimnazijos bendruomenės nariais.

**Socialinio pedagogo darbo uždaviniai:**

● Įvertinti ir padėti spręsti problemas, susijusias su įvairiais mokiniams kylančiais sunkumais.

● Teikti socialinę pedagoginę pagalbą, kurios tikslas - padėti įgyvendinti vaiko teisę į mokslą, užtikrinti veiksmingą ugdymą ir mokymąsi, sudaryti prielaidas pozityviai socializacijai ir

pilietinei brandai.

● Bendradarbiauti su pedagogais, klasių auklėtojais, pagalbos mokiniui specialistais, tėvais ar teisėtais vaiko atstovais.

● Laiku pastebėti, įvertinti ir spręsti mokinių gimnazijos nelankymo, pažangumo, užimtumo, mokymosi motyvacijos, elgesio, bendravimo su aplinkiniais ir kitas problemas.

● Atstovauti ir ginti vaikų teises švietimo įstaigoje, teisėsaugos ir kitose institucijose.